Domkirkegården

Domkirkegården er en gravlund for Domkirkens og Vår Frue kirkes sogn i Midtbyen (Trondheim) i sentrum av Trondheim. Kirkegården ligger rundt Nidarosdomen og grenser mot både Erkebispegården og Bispegata. Den ble anlagt i middelalderen, sannsynligvis på samme tid som oppføringen av både Kristkirken og den eldre Mariakirken mot slutten av 1000-tallet. Domkirkegården har et areal på 30 daa.

Historie 
Domkirkegården ble anlagt tidlig i middelalderen, og er således brukt blitt til begravelser for Trondheims borgere i mer enn 900 år. Både Frostating og Øreting ble ofte avholdt på kirkegården, og derfor også kongehyllinger. Kongens hyllingsstol, også kalt Gradene var en paviljong som lå nordøst for Domkirken, og var sannsynligvis bygd på fundamentet av den eldre Mariakirken (revet rundt 1185). Restene av Gradene ble funnet under arkeologiske utgravninger utover 1800-tallet.

Den nordøstlige delen av kirkegården ble på 1600-tallet brukt som fattigkirkegård, mens den sørøstlige delen ble overdratt til Vår Frue sogn som deres nye kirkegård i 1830. Like sørøst for Domkirken var det opprinnelig en soldatkirkegård, men denne ble ikke regnet for å være eksklusiv før Carl Jacob Waldemar von Schmettow ble gravlagt på dette området i 1821. I kirkegårdens nordøstre hjørne lå opprinnelig bispegården, som nå ligger i det nordvestre hjørnet.

Domkirkegården inneholder en rekke rikt utsmykkede gravmonumenter både for kjente byborgere og familiegraver. Den inneholder også et krigsminnesmerke for ofre som falt under andre verdenskrig. I moderne tid er Domkirkegården regnet for å være et arkeologisk fornminne med sine om lag 1 200 registrerte gravminner, men er fremdeles i bruk som gravplass for familier med gravplass på kirkegården, samt enkelte gravnedleggelser (urner) i nyere tid.

Kjente personer som hviler på Domkirkegården 

 August Albertsen (1877–1956), arkitekt
 Johan Daniel Berlin (1714–1787), komponist
 Peder Olivarius Bugge (1764–1849), biskop
 Hans Collin (1784–1861), hoffråd
 Arne Fjellbu (1890–1962), biskop
 Johan Ernst Gunnerus (1718–1773), biskop
 Gabriel Kielland (1871–1960), maler
 Lorentz Diderik Klüwer (1790–1825), antikvar og offiser
 Frederik Christian Lindeman (1803–1868), organist
 Christian Martin Monsen (1815–1852), forfatter

 Carl Frederik Motzfeldt (1808–1902), amtmann
 Olaf Nordhagen (1883–1925), arkitekt
 Theodor Petersen (1875–1952), arkeolog
 Ole Konrad Ribsskog (1866–1941), politiker
 Carl Jacob Waldemar von Schmettow (1744–1821), riksgreve
 Johannes Klingenberg Sejersted (1761–1823), generalløytnant
 Helge Thiis (1897–1972), arkitekt
 Martin Andreas Udbye (1820–1881), komponist
 Vilhelm Andreas Wexelsen (1849–1909), biskop
 Asbjørn Øverås (1896–1966), skolemann

Familie- og slektsgraver 

 Angell
 Bachke
 Bruun
 Digre
 Daae
 Erichsen
 Getz
 Gram
 Hirsch
 Holtermann
 Horneman
 Huitfeldt
 Jenssen
 Klingenberg
 Knudtzon
 von Krogh
 Krohg/Stabell
 Lindboe
 Lowzow/Nissen
 Lyng
 Lysholm
 Matheson
 Matzow
 Meincke
 Møller
 Piene
 Prytz
 Selmer
 Thams
 Thaulow
 Ullmann

Se også 
 Nidarosdomen
 Erkebispegården i Trondheim

Referanser

Litteratur

Eksterne lenker 
 
 Kart over Domkirkegården og Vår Frue kirkegård (Allslekt.org)
 Kart over Domkirkegården 1879 (Allslekt.org)

Kirkegårder i Trondheim
Midtbyen (Trondheim)
Nidarosdomen